
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ĮPAREIGOJIMO
2015m. liepos 13  d. Nr. AT-653
Šakiai


 Vadovaudamasis Lietuvos Respublikos vietos savivaldos įstatymo  29 str. 8 d. 2 p.,   rajono savivaldybės tarybos 2009 m. sausio 22 d. sprendimu Nr.T-6 patvirtintų administracijos nuostatų 24 punktu bei atsižvelgdamas į UAB „Šakių vandenys“ 2015-06-30 raštą Nr.S-319 įpareigoju: 

Griškabūdžio seniūnijos seniūną Saulių Naumavičių 

Kudirkos Naumiesčio seniūnijos  seniūną Algirdą Stankevičių, 

Lekėčių seniūnijos seniūną Ričardą Krištolaitį, 

Kriūkų seniūnijos seniūnę Oną Rakauskienę, 

Kidulių seniūnijos  seniūną Mindaugą Mykolaitį, 

Lukšių seniūnijos seniūną Vidą Cikaną, 

Plokščių seniūnijos seniūnę Laimutę Miliūnienę,  

Šakių seniūnijos seniūną Dalių Jasevičių

iki 2015 m. rugsėjo 1 d. patikrinti, pasitelkus UAB „Šakių vandenys“ bei Marijampolės regiono departamento Šakių rajono aplinkos apsaugos agentūros atstovus, ar Europos Sąjungos lėšomis įgyvendintų vandentvarkos projektų ribose gyvenantys piliečiai  nuotekas tvarko vadovaudamiesi rajono savivaldybės tarybos  2009 m. liepos 30 d. sprendimu Nr.T-269 patvirtintų Rajono savivaldybės miestų ir kitų gyvenamųjų vietovių viešosios tvarkos ir švaros taisyklių 13.7 punktu ir, pažeidusiems šio punkto nuostatas, surašyti administracinio teisės pažeidimo protokolus.


Šis įsakymas gali būti skundžiamas Lietuvos Respublikos administracinių bylų teisenos nustatyta tvarka.

Administracijos direktorius                                                                                     Evaldas Sniečkus

